Title: Hrvatska tužba protiv Jugoslavije (Srbije i Crne Gore) pred Međunarodnim sudom pravde u Haagu
Description: Knjiga "Hrvatska tužba protiv Jugoslavije (Srbije i Crne Gore) pred međunarodnim sudom pravde u Haagu" predsjednika Hrvatskog žrtvoslovnog društva Zvonimira Šeparovića, nastala na temelju istoimene njegove tužbe tom sudu iz 1999. u vrijeme dok je bio hrvatski ministar pravosuđa, predstavljena je u ponedjeljak u Splitu. Šeparović je najavio utemeljenje Hrvatskog nacionalnog etičkog suda koji će, kako je rekao, biti usmjeren protiv izdajnika hrvatskih nacionalnih interesa. Govoreći o tužbi koju je podnio 1999., Šeparović je kazao da je njeno podnošenje bilo odboreno na sjednici VONS-a, da ju je podržao tadašnji predsjednik Franjo Tuđman, ali joj se usprotivio Mate Granić. "To je bio zadnji trenutak za podnošenje te tužbe jer je ubrzo došla trećesiječanjska vlast i sigurno je da ona ne bi odobrila takvu tužbu i do nje onda nikada ne bi ni došlo", ustvrdio je Šeparović. Rekao je kako je njegova tužba "doživjela kastraciju".